Tahmima Anam

'Tahmima Anam''' (; tí a bí ní ọjọ́ kẹjọ oṣù kẹwàá, ọdún 1975) jẹ́ akọ̀wé, onkòwé ìtàn àti ìròyìn tí a bí sílú Bangladeshi tó sì dàgbà ni Brítíṣì. Ìwé ìtàn rẹ̀ àkọ́kọ́, A Golden Age (ọdún 2007), ni ó gba àmì ẹ̀yẹ Best First Book ti ọdún 2008 Commonwealth Writers' Prizes. Ìwé ìtàn rẹ̀ tó kọ tẹ̀le , The Good Muslim, ni wọ́n yàn ní ọdún 2011 fún àmì ẹ̀yẹ Man Asian Literary Prize  Ó jẹ́ ọmọ ọmọ Abul Mansur Ahmed, ó sì jẹ́ ọmọbìnrin Mahfuz Anam.

 Ìgbà èwe rẹ̀ 
A bí Anam ní ọjọ́ kẹjọ oṣù kẹwàá, ọdún 1975 ni Dhaka sí Mahfuz Anam àti Shaheen Anam. Nígbà tó wà lọ́mọ ọdún méjì, ó kó lọ sí Paris nígbà tí àwọn òbí rẹ̀ méjèèjì dara pọ̀ UNESCO láti bá wọn ṣiṣẹ́. Ó dàgbà ní ìlú Paris, New York àti Bangkok, ó sì ń kẹ́kọ̀ọ́ ìtàn ogun Bangladesh Liberation lọ́wọ́ bàbá rẹ̀ tó sọ fún pé òun kọ́ ìjà láti lè bá wọ́n jagun ni ọdún 1971 ṣùgbọ́n East Pakistan ti di òmìnira nígbà náà. Bàbá rẹ̀ kìí ṣe ológun. Outspoken editor from BangladeshTahmima Anam: ‘I have a complicated relationship with Bangladesh’ The Guardian

 Ẹ̀kọ́ rẹ̀ 
Ní ọmọ ọdún mẹ́tadínlógún, ó gba àǹfààní ẹ̀kọ́ ọ̀fẹ́ lọ́wọ́ ilé ìwé gíga fún àwọn olùkọ́ ti Mount Holy òkè, níbẹ̀ ni ó sì ti kàwé gboyè ní ọdún 1997. Ó gba ìwé ẹ̀rí tàwọn onímọ̀ nínú ẹ̀kọ́ ẹ̀dá láti Yunifásítì 

 Iṣẹ́ rẹ̀ 
Ní oṣù kẹta, ọdún 2007, ìwé rẹ̀ àkọ́kọ́, A Golden Age,  John Murray tẹ̀ jáde. Nípa sẹ̀ àtìlẹ́yìn àwọn òbí rẹ̀, ìgbà ogun òmìnira Bangladesh ni ó fi ṣe ibi ìṣeré inú ìtàn náà. Ìwé náà kópa nínú ìpele tó kẹ́yìn nínú ìdíje Costa First Novel Award. Ìwé ìtàn náà dá lé ọmọbìnrin kan tí orúkọ rẹ̀ ń jẹ́ Rehana Haque nígbà ogun Bangladesh fún òmìnira ní ọdún 1971. Ó ti ṣe iṣẹ́ ìwádìí nípa ogun náà lẹ́yìn tó kàwé gboyè tàn án. Nítorí iṣẹ́ ìwádìí náà, ọdún méjì gbáko ni ó lò ní ìlú Bangladesh tí ó sì ṣe ìfọ̀rọ̀wálẹ́nù fún ọ̀pọ̀lọpọ̀ àwọn ológun tó já nínú ogun náà, tí wọ́n ń pè ní 'shongram fighers'. Ó tún ṣiṣẹ́ lórí ère Tareque àti Catherine Masud èyí tí ó gbajú-gbajà 'Matir Moina' (Ẹyẹ alámọ̀ náà), èyí tó ṣe àfihàn àwọn ìṣẹ̀lẹ̀ nígbà ogun náà.

Ìwé ìtàn rẹ̀ kejì, The Good Muslim, ni ó tẹ̀ jáde ní ọdún 2011, tí ó jẹ́ ìtàn tó ṣí kejì ìwé rẹ̀ àkọ́kọ́ A Golden Age ń sọ̀rọ̀ nípa àwọn ìṣẹ̀lẹ̀ lẹ́yìn ogun. Ó wà lórí àkójọ fún àmì ẹ̀yẹ Man Asian Literary. Ní ọdún 2013, a dárúkọ Anam gẹ́gẹ́ bí ọ̀kan lára àwọn Granta's "Best of Young British Novelists". Ní ọdún 2015, ìtàn kúkúrú tí ó kọ "Garments", ti wíwó ilé Rana Plaza,  jẹ́ atìlẹ́yìn fùn ún ni ó tẹ̀ jáde tí ó sì gba àmì ẹ̀yẹ O. Henry AwardTahmima Anam Wins O Henry Award The Daily StarThe O. Henry Prize Stories 2017 - Winning Stories O. Henry Prize ó sì wà ní àkọ́jọ fún àmì ẹ̀yẹ BBC National Short Story Award.BBC National Short Story Award BBC Radio 4 Ní ọdún kan náà, ó di adájọ́ fún àmì ẹ̀yẹ Man Booker International Prize 2016.The Man Booker International Prize 2016: Judging Panel Announced The Man Booker Prize

Ní ọdún 2016, ìwé ìtàn rẹ̀ The Bones of Grace jẹ́ títẹ̀ jáde nípa ṣẹ ọwọ́ HarperCollins. Lọ́dún tó tẹ̀lé, a yàn án gẹ́gẹ́ bí Fellow of the Royal Society of Literature.Natasha Onwuemezi, "Rankin, McDermid and Levy named new RSL fellows", The Bookseller, 7 June 2017. Lára àyọkà tó kọ ti di títẹ̀ jáde nínú The New York Times, The Guardian àti New Statesman. Nínú àwọn àyọkà yìí Anam ti kọ nípa Bangladesh àti àwọn ìṣòro rẹ̀ tí ń peléke si.

Ní ọdún 2021, ìwé ìtàn rẹ̀ The Startup Wife di títẹ̀ jáde láti ọwọ́ Canongate Books. A yàn án gẹ́gẹ́ bí 'Ìwé tí ó dára jù lọ ti ọdún 2011' láti ọwọ́ Observer, Stylist, Cosmopolitan, Red àti Daily Mail, ó sì tún wà ní àkójọ fún àmì ẹ̀yẹ Comedy Women in Print Prize ọdún 2022.

Ní ọdún 2022, Anam sọ̀rọ̀ lórí TEDx talk lábẹ́ àkòrí, "The Power of Holding Silence: Making the Workplace Work for Women". Lọ́dún kan náà, Ìwé tó kọ́kọ́ kọ, A Golden Age, ni wọ́n yàn fún àkójọ ìwé fún ayẹyẹ ọjọ́ ìbí àádọ́ta ti Olòrì, tí ń ṣe àkọ́jọpọ̀ ìwé àádọ́rin tí wọ́n yàn láti àwọn orílẹ̀ èdè tó wà lábẹ́ Commonwealth láti fi ṣe ayẹyẹ pé ìjọba Olòrì pé ewadun.

 Ìgbé ayé rẹ̀ 
Ní ọdún 2010, ó fẹ́ onímọ̀ ẹ̀rọ sáyẹ́ǹsì kan láti ìlú Amẹ́ríkà tí orúkọ rẹ̀ ń jẹ́ Roland O. Lamb, tí ó pàdé ní Harvard University. Àwọn tọkọtaya náà ní ọmọkùnrin kan tí orúkọ rẹ̀ ń jẹ́ Rumi. Wọ́n bí láì pé ọjọ́, ó sì kọ̀ láti jẹun fún ọdún márùn-ún, ìpéníjà tí Anam tí kọ nípa rẹ̀. Titi di ọdún 2011, Anam ń gbé nílú London.

 Ìwé ìtàn 

 Àwọn Ìwé Rẹ̀ 




 The Startup Wife.'' Canongate Books. 2021. .

 Àwọn Ìtàn Kúkúrú 





 Tún Wo 

 British Bangladeshi
 List of British Bangladeshis
 List of Muslim writers and poets

 Àwọn Ìtọ́kási 

 Ìjápọ̀ ìta 

 Column for New York Times
 Column for The Guardian
 Column for New Statesman